WEB-SERVENTA	Atau qu'eth Corregidor la campèc, manèc ar ostalièr que barrèsse era pòrta dera sala; que hèt açò, eth Corregidor se lheuèc, e agarrant eth candelièr que Costança amiaue, apressant-li era lum en ròstre, se l'estèc guardant tota de naut en baish; e coma que Costança s'estaue espaurida, se l'auie alugat eth color dera cara, e estaue tan beròia e aunèsta, qu'ath Corregidor li semblèc que guardaue era beresa d'un àngel ena tèrra; e dempús d'auer-la ben campat, didec: